CB Zaragoza

:*Para o actual equipo da Liga ACB, véxase Basket Zaragoza 2002.*
O **Club Baloncesto Zaragoza**, coñecido por motivos de patrocinio como **Azulejos Moncayo CBZ**, é un club de baloncesto español con sede na cidade de Zaragoza, Aragón. Fundado no ano 1981, é un dos equipos fundadores da Liga ACB, aínda que actualmente compiten na cuarta categoría, a Liga EBA. Durante os anos na elite do baloncesto, o equipo foi principalmente coñecido co nome de **CAI Zaragoza**. Entre os seus éxitos destacan dúas Copa do Rei e un subcampionato da Copa Saporta. Este equipo non debe confundirse co Basket Zaragoza 2002, equipo que representa á cidade actualmente na ACB.

## Historia 
En 1981 o Centro Natación Helios non pode manter o apoio económico á súa sección de baloncesto para poder xogar en Primeira División. Ante este feito, José Luís Rubio, presidente do Club Baloncesto Helios, decide en unión dos seus compañeiros de xunta directiva e abonados do club, separarse e fundar o Club Baloncesto Zaragoza. Na primeira temporada (1981−1982) a masa social era duns 450 abonados. A data histórica máis transcendental para a vida do club prodúcese en xullo de 1982 cando se chega a un importante acordo de patrocinio coa Caja de Ahorros de la Inmaculada (do castelán: *Caixa de Aforros da Inmaculada*). Asegurábase así a continuidade dun club na elite do baloncesto nacional. A partir dese contrato, o club pasou a chamarse CAI Zaragoza.

O Zaragoza é un dos clubs fundadores da ACB e disputou a súa competición durante catorce temporadas ininterrompidas, entre 1983 e 1996. Durante o seu periplo na elite, o Zaragoza conquistou dúas Copas do Rei: a de 1984 ante o FC Barcelona e a de 1990 ante o Joventut Badalona, sendo finalista en 1992 ante CB Estudiantes e 1995 ante Taugrés Vitoria. Ademais, foi o terceiro clasificado da Liga ACB nas temporadas 1986−1987 e 1987−1988, tan só por detrás do Barcelona e o Real Madrid. A nivel europeo, o CAI foi subcampión da Recopa de Europa de 1991 ao perder a final, disputada en Xenebra, contra o PAOK Complan por 76−72. Ao finalizar a temporada 1995−1996, o primeiro equipo foi expulsado da ACB por problemas económicos; manténdose unicamente en competición algúns conxuntos das categorías inferiores. Actualmente o club conta cun equipo sénior que compite en Liga EBA.

## Patrocinios 
Por motivo de patrocinio, o club tivo diversos nomes ao longo da súa historia:

* **Zaragoza Skol** (1981−1982) 
* **CAI Zaragoza** (1982−1992)
* **Banco Natwest Zaragoza** (1992−1994) 
* **Amway Zaragoza** (1994−1996) 
* **Adecco Zaragoza** (2001−2003)
* **Serviplem Baryval Zaragoza** (2004−2008) 
* **100x100 Basket Zaragoza** (2009−2015) 
* **Azulejos Moncayo CBZ** (2015–presente)

## Xogadores 
### Destacados 
*  Santiago Aldama
*  Dani Álvarez
*  Quique Andreu
*  Alberto Angulo
*  Lucio Angulo
*  Fernando Arcega
*  Joaquín Arcega
*  Pepe Arcega
*  Manel Bosch
*  José Manuel Cabezudo
*  Raúl Capablo
*  Indio Díaz
*  José Miguel Hernández
*  Jesús Iradier
*  Rogelio Legasa
*  José Luis Llorente
*  Charly López Rodríguez
*  Fran Murcia
*  Fernando Romay
*  Joaquín Ruiz Lorente
*  Quino Salvo
*  Manel Sánchez
*  Rafael Sansegundo
*  Francisco Zapata
*  Chuck Aleksinas
*  Michael Anderson
*  Ken Bannister
*  Tim Burroughs
*  Mark Davis
*  Kenny Green
*  Claude Gregory
*  Dennis Hopson
*  Kevin Magee
*  Bobby Phills
*  Claude Riley
*  Andy Toolson
*  Andre Turner
*  Rickie Winslow
*  Valdemaras Chomičius
*  Piculín Ortiz
*  Alexander Belostenny

## Adestradores 
A seguinte é unha lista dos adestradores do Zaragoza na súa etapa na Liga ACB.

*  Pepe Laso (1981−1983)
*  León Najnudel (1983−1984)
*  Pepe Laso (1984−1985)
*  Manel Comas (1985−1987)
*  Ranko Žeravica (1987−1989)
*  Moncho Monsalve (1989)
*  Jesús Carrera (1989−1990)
*  Manel Comas (1990−1992)
*  Mario Pesquera (1992−1993)
*  Herb Brown (1993−1994)
*  Alfred Julbe (1994−1996)

## Palmarés 
**Copa do Rei**
* **Campións** (2): 1984, 1990
* *Subcampións* (2): 1992, 1995

## Historial 
## Notas 
## Véxase tamén 
### Ligazóns externas 
* Páxina web oficial do CB Zaragoza